proxectonos/corpus_dominio_legal_administrativo_tmp huggingface dataset:
IN407A 2014/215-4. LEVANTAMENTO DAS ACTAS PREVIAS Á OCUPACIÓN DOS BENS AFECTADOS POLA INSTALACIÓN ELÉCTRICA “MODIFICADO LMTS CT OUTEIRO 2” NO CONCELLO DE BUEU. BENEFICIARIO UNIÓN FENOSA DISTRIBUCIÓN S. A
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 12/08/2016)

A instalación denominada MODIFICADO LMTS CT OUTEIRO 2, no Concello de Bueu, foi declarada de utilidade pública mediante resolución do 22 de xuño de 2016 da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa Unión Fenosa Distribución SA. Segundo o disposto no artigo 52 da Lei de expropiación forzosa e no art.54.1 da Lei 54/1997, do 27 de novembro, do sector eléctrico, comunícase que o día 7 de setembro de 2016, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Bueu. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Esta publicación servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.5 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, 21 de xullo de 2016.—O xefe territorial de Pontevedra, Abass Munsuri Vitorino.
RESOLUCIÓN ALTERACIÓN PÚBLICA DA CUALIFACIÓN XURÍDICA DAS VIVENDAS DO COLEXIO PÚBLICO DR. SUÁREZ
ADMINISTRACIÓN LOCAL — Municipal — Fornelos de Montes (Outros documentos, notificacións e informacións públicas, 10/11/2016)

O pleno da corporación do Concello de Fornelos de Montes, na sesión extraordinaria que tivo lugar o 27 de outubro de 2016, adoptou o seguinte acordo: “PRIMEIRO.- Altera-la cualificación xurídica das vivendas do CEIP Doutor Suárez, e terreo anexo de 1.215,93 m2, sito en Rúa das Escolas nº 7, na capitalidade do municipio, segundo a documentación elaborada polo arquitecto técnico municipal D. Anibal Jesus Stephen Richard Puigdemont Fernandez Mellado, desafectándoos do dominio público, quedando cualificados como ben patrimonial. SEGUNDO.- Somete-lo expediente a información pública por prazo de un mes no taboleiro de anuncios do concello e no Boletín Oficial da provincia, para que poidan formularse as alegacións que se estimen convenientes. TERCEIRO.- De non formularse reclamacións durante o trámite de información pública, considerarase aprobada definitivamente a alteración de cualificación xurídica dos edificios meritados, quedando facultado o Sr. alcalde para a recepción formal dos mesmos. CUARTO.- A eficacia destes acordos queda condicionada á obtención da previa autorización da desafectación pola Dirección Xeral de Centros e Recursos Humanos, da Consellería de Educación e Ordenación Universitaria.” O que se publica para xeral coñecemento e presentación de reclamacións dentro do prazo sinalado. Fornelos de Montes, a 27 de outubro de 2016.—O Alcalde, Emiliano Lage Rodríguez.
CONVOCATORIA PRAZA AUXILIAR DE POLICÍA LOCAL
ADMINISTRACIÓN LOCAL — Municipal — Rosal, O (Persoal, oposicións, 16/02/2016)

Mediante resolución da Alcaldía do día de 4 de febreiro de 2016 acordouse aproba-las bases e a convocatoria para cubrir unha praza de persoal laboral temporal para a realización de tarefas de AUXILIAR DE POLICÍA LOCAL, a xornada completa, durante seis meses. Pola presente ábrese un prazo de sete días naturais a partir do seguinte ó da publicación do anuncio da presente convocatoria no taboleiro de anuncios do concello, nun dos xornais de maior tirada de Galicia e no Boletín Oficial da Provincia. As solicitudes dirixiranse ó Sr. Alcalde-Presidente do Concello do Rosal, e se presentarán no Rexistro de entrada deste concello ou ben mediante calquera das formas establecidas no artigo 38.4 da Lei 30/1992 de 26 de novembro, no prazo indicado, que se computará dende o día seguinte ó da publicación do derradeiro dos anuncios anteriormente citados. As bases están expostas no taboleiro de anuncios do concello e na páxina www.concellodorosal.es O Rosal, 4 de febreiro de 2016.—O Alcalde, Jesús Mª Fernández Portela.
SUBVENCIÓN ALFOMBRAS CORPUS
ADMINISTRACIÓN LOCAL — Municipal — Vilanova de Arousa (Subvencións, 01/07/2016)

Ref.: DVP/IN541A A Xunta de Goberno Local en sesión ordinaria celebrada o día 31 de maio de 2016, acordou prestarlle aprobación ás Bases das subvencións a agrupacións de persoas físicas para a confección das alfombras florais do Corpus Christi 2016, dispoñendo dun orzamento de 3.000€. Aqueles interesados na percepción da subvención deberán formalizar as solicitudes en modelo de instancia, presentándoas no rexistro xeral do Concello no prazo de 15 días hábiles, contados a partires do día seguinte ao da publicación deste anuncio no BOP, debendo achegar a documentación que figura en ditas bases. Vilanova de Arousa a 10 de xuño de 2016.—O Alcalde, Gonzalo Durán Hermida.
MODIFICACIÓN ARTIGO 11 DA ORDENANZA MUNICIPAL REGULADORA DE CONVIVENCIA CIDADÁ
ADMINISTRACIÓN LOCAL — Municipal — Tui (Ordenanzas e Regulamentos, 24/10/2016)

O Concello Pleno, en sesión ordinaria celebrada o 29 de setembro 2016, aprobou a modificación do artigo 11 da “Ordenanza municipal reguladora de convivencia cidadá nos espazos públicos do Concello de Tui”, quedando redactado do seguinte xeito: O exercicio da potestade sancionadora corresponde ao Alcalde segundo o art.21.1 n) da Lei 7/1985, de 2 abril, reguladora das bases de réxime local, o cal poderá delegar a mesma nos termos legalmente previstos. Se procede á súa exposición ao público mediante anuncio no taboleiro de anuncias do Concello de Tui e no Boletín Oficial da Provincia, polo prazo de trinta días, a efectos de que os interesados poidan presentar as alegacións que consideren oportunas, en cumprimento do disposto no artigo 49 da Lei 7/1985, de 2 de abril, reguladora das bases de réxime local. Tui, a 10 de outubro de 2016.—O Alcalde, Enrique Cabaleiro González.
BASES PARA OUTORGAR POSTOS VACANTES NA PRAZA DE ABASTOS DE LALÍN
ADMINISTRACIÓN LOCAL — Municipal — Lalín (Contratos administrativos, 21/03/2016)

A Xunta de Goberno Local, na sesión de 1 de marzo de 2016, acordou iniciar os trámites para a concesión do uso privativo de varios postos na Praza de Abastos de Lalín, e para tal efecto aprobou as “BASES QUE REXERÁN O PROCEDEMENTO PARA OUTORGAR OS POSTOS NÚM.6, 13, 54 e a PARTE NOVA DA PRAZA DE ABASTOS DE LALÍN” (BC012016), e os seus anexos e ordenou publicar o seguinte anuncio: CONCELLO DE LALÍN. Dependencia que tramita o expediente e obtención de documentación e información: Contratación, en horario de 09:00 ás 14:00 horas. Domicilio: Praza de Galicia, núm.1, 36500 Lalín (Pontevedra). Teléfono: 986-787060. Fax: 986-780638. Correo electrónico: fatima. cortizo@lalin. gal Enderezo do Perfil do Contratante: http://www.lalin. gal/ Data límite para a obtención de documentación e información: 15 días naturais a contar desde o seguinte ao da publicación deste anuncio no BOP. Número de expediente: BC012016. Descrición: concesión do uso privativo dos locais núm.6, 13, 14 e Parte Nova da Praza de Abastos de Lalín. Lugar de execución: Concello de Lalín. Prazo de concesión: 10 anos, prorrogables por períodos anuais ata un máximo de 15 anos. Procedemento: aberto. Trámite: ordinario. Criterios de adxudicación: varios, segundo o establecido nas Bases. Os importes a abonar polos adxudicatarios veñen establecidos na Ordenanza fiscal núm.14 do Concello de Lalín. — Postos pechados, ao mes: 42,69 € — Local da parte nova da praza de abastos, ao mes: 1.388,34 € Provisional: non se esixe. Definitiva: Posto núm.6: 309,02€. Posto núm.13: 309,02€. Posto núm.54: 309,02€. Parte nova da Praza de Abastos de Lalín: 3.000,36 €. Data límite de presentación: decimo quinto (15) día natural seguinte ao da publicación deste anuncio no BOP. Se o último día fose inhábil o prazo rematará o seguinte día hábil. Presentación da documentación: no Rexistro Xeral do Concello, na forma e requisitos establecidos nas Bases. A apertura dos SOBRES NÚM.2 levarase a cabo nun acto de carácter público, que se celebrará nun prazo non superior a 7 días a contar desde a apertura da documentación administrativa. Para estes efectos comunicaráselle aos solicitantes, mediante notificación remitida por correo electrónico e publicada no perfil do contratante do órgano de contratación, o lugar, data e hora do acto público de apertura dos mencionados sobres. Unha vez que a Comisión realizou a valoración das Memorias, comunicaralle aos licitadores, a través dos medios citados, o lugar, data e hora do acto público de apertura dos SOBRES NÚM.3. Por conta do adxudicatario, ata un máximo de 500,00 €. A documentación requirida para participar na presente licitación estará a disposición dos interesados no Perfil do Contratante do Concello de Lalín así como no departamento de Contratación do Concello de Lalín. Lalín, 3 de marzo de 2016.—O Alcalde, Rafael Cuíña Aparicio.
IN407A 2014/201-4. SOLICITUDE DE ELÉCTRICA DE MOSCOSO S. L. PARA LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA "LAT FEIXA-CALVOS, SUBTRAMO: DO APOIO 6"
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 29/07/2016)

A instalación denominada LAT FEIXA-CALVOS, SUBTRAMO: DO APOIO 6–DERIVACIÓN AO CT DE CALVOS, nos concellos de Ponte Caldelas e de Fornelos de Montes, foi declarada de utilidade pública mediante resolución do 11 de xuño de 2015 da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa Eléctrica de Moscoso S. L. Segundo o disposto no artigo 52 da Lei de expropiación forzosa e no art.54.1 da Lei 54/1997, do 27 de novembro, do sector eléctrico, comunícase que o día 14 de setembro de 2016, a partir das 10 horas no Concello de Ponte Caldelas e ás 12 horas no Concello de Fornelos de Montes, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expoñen xunto con esta resolución e no taboleiro de edictos dos concellos de Ponte Caldelas e de Fornelos de Monte s. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Esta publicación servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.5 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, a 27 de xuño de 2016.—O Xefe Territorial de Pontevedra (sinatura dixital), Batoul Diestre Belrhazi.
APROBACIÓN INICIAL DO ORZAMENTO XERAL 2016
ADMINISTRACIÓN LOCAL — Municipal — Nigrán (Presupostos e cadros de persoal, 10/03/2016)

O Pleno deste Concello, en sesión ordinaria celebrada o día 3 de marzo de 2016, aprobou inicialmente o orzamento xeral do ano 2016. Cumprindo o establecido no artigo 169.1 do Real Decreto lexislativo 2/2004 de 5 de marzo, polo que se aproba o texto refundido da Lei reguladora das facendas locais, o citado orzamento xeral exponse ao público durante quince días hábiles, prazo no que os interesados poderán examinalo e presentar reclamacións ante o Pleno. Nigrán, 4 de marzo de 2016.—O Alcalde, Juan Antonio González Pérez.
DH. W36.53798. SOLICITUDE DE GAS GALICIA SDG S. A. PARA AUTORIZACIÓN DE OBRAS DE CANALIZACIÓN SOTERRADA DE GAS, NA ZONA DE POLICÍA DO RÍO MIÑOR, NA AVDA. DE PORTUGAL 11, NO CONCELLO DE NIGRÁN.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 02/09/2016)

Gas Galicia SDG, S. A solicita de Augas de Galicia co CIF: Q1500378C, a autorización de obras no lugar de Avda. Portugal 11, Concello de Nigrán (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53798 As obras solicitadas consisten na execución de 29,36 de canalización soterrada de gas, con tubos de polietileno de 90 mm de diámetro e 3 m de acometida con diámetro 32 mm, para subministro a vivenda sita na Avda. de Portugal, 11 no concello de Nigrán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 29 de xullo de 2016.—O Xefe da Área de Autorizacións e Concesións, Violeta Cristina Abujetas Stet.
APROBACIÓN INICIAL MODIFICACIÓN DO REGULAMENTO MUNICIPAL DE VENDA AMBULANTE
ADMINISTRACIÓN LOCAL — Municipal — Cotobade (Ordenanzas e Regulamentos, 03/06/2016)

O Pleno da Corporación, en sesión ordinaria celebrada o día 26.05.2016, aprobou inicialmente a modificación do Regulamento municipal da venda ambulante. En aplicación do disposto no artigo 49 da Lei 7/1985 de 2 de abril reguladora das bases do réxime local exponse ao público mediante anuncio no Boletín Oficial da Provincia durante o prazo de trinta días hábiles a fin de que os interesados poidan examinar o expediente e presentar as reclamacións e suxerencias que estimen oportunas. De presentarse reclamacións terán que ser resoltas polo Pleno da Corporación que adoptará o acordo definitivo e, de non presentarse, o presente acordo provisional quedará elevado a definitivo debendo procederse á publicación do texto íntegro da Ordenanza no Boletín Oficial da Provincia para a súa entrada en vigor. Cotobade 27 de maio de 2016.—O Alcalde, Jorge Cubela López.
EXPDTE. TRANSFERENCIA CRÉDITO 2/2016
ADMINISTRACIÓN LOCAL — Municipal — Covelo (Presupostos e cadros de persoal, 08/08/2016)

Aprobado inicialmente polo Pleno da Corporación o expediente de Modificación de Créditos (Transferencia de Crédito número 2/2016) dentro do Presuposto Municipal do corrente exercicio de 2016, queda exposto ó público, por un prazo de 15 días hábiles, na Secretaría do Concello, a efectos de exame e reclamacións. De non presentarse estas, entenderase definitivamente aprobado, segundo dispón o propio acordo de aprobación inicial. Covelo, na data que figura na marxe.—O Alcalde, Juan Pablo Castillo Amigo.
APROBACIÓN DEFINITIVA EXPROPIACIÓN PARQUE HERIBERTO FUERTES
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 12/08/2016)

Por medio do presente e aos efectos do disposto nos artigos 21 da Lei de Expropiación Forzosa, 20 do Regulamento da Lei de Expropiación Forzosa e 143 da Lei 9/2002 de Ordenación Urbanística e de Protección do Medio Rural de Galicia, faise público que o Concello de A Cañiza (Pontevedra) en sesión plenaria celebrada na data 29.07.2016, adoptou o acordo que de seguido se transcribe. Contra o mesmo, que pon fin á vía administrativa, procede o recurso contencioso-administrativo diante do Xulgado do Contencioso-Administrativo de Pontevedra, no prazo de dous meses a contar desde o día seguinte á recepción da presente notificación, conforme ao artigo 46.1 da Lei da Xurisdicción Contencioso-Administrativa. Poderá, non obstante, interpoñer, con carácter previo e potestativo, recurso de reposición diante desta Administración, conforme á Ley do Réxime Xurídico das Administracións Públicas e do Procedemento Administrativo Común (artigos 116 e 117) e á Lei reguladora das bases do réxime local (artigo 52), no prazo dun mes, a contar, asimesmo, desde o día seguinte á recepción da presente notificación. PRIMEIRO: En canto as alegacións presentadas — Desestimar as alegacións presentadas en base ao exposto no informe técnico de data 20.07.2016 elaborado polo Arquitecto don Rafael Nogueiras Mascarenhas. SEGUNDO: Aprobar definitivamente o Proxecto de Expropiación redactado polo arquitecto D. Kelian Insunza Hsu para a execución das obras de Ampliación do parque de Heriberto Fuertes (A Cañiza), declarándose expresamente a utilidade pública das obras previstas. TERCEIRO: Aprobar definitivamente a relación concreta, individualizada e valorada, dos bens e dereitos a expropiar para a execución da obra de construcción de un Paseo no cauce do Regueiro (A Cañiza), que se detallan no anexo a este acordo, declarándose expresamente a necesidade de ocupación dos terreos afectados. CUARTO: Considerar que co actuado queda demostrada a necesidade de ocupación dos bens e dereitos a que se refire este expediente, e por tanto, acórdase a necesidade de ocupación dos mesmos, considerando que este acordo inicia o expediente expropiatorio, entendéndose todas as actuaciones posteriores referidas a esta data. QUINTO: Proceder á publicación deste acordo na forma á que se refiere o artigo 21 en relación co 18 da Lei de Expropiación Forzosa, con notificación persoal aos interesados, invitándose aos mesmos á adquisición por mutuo acordo. Documento asinado electrónicamente (art.19 da Lei 11/2007) por MIGUEL A. DOMINGUEZ ALFONSO, Alcalde do Concello. A Cañiza, 1 de agosto de 2016.
CONTRATACIÓN, MEDIANTE PROCEDEMENTO ABERTO, DA "SUBMINIS-TRACIÓN E INSTALACIÓN DE EQUIPOS DESTINADOS Á RENOVACIÓN DO SISTEMA DE DETECCIÓN E ALARMA DE INCENDIOS DO CENTRO PRÍNCIPE FELIPE DA DEPUTACIÓN DE PONTEVEDRA" (EXPTE.2016028308)
ADMINISTRACIÓN LOCAL — Provincial — Deputación Provincial (Contratos administrativos, 08/09/2016)

A Xunta de Goberno, na sesión do 02 de setembro de 2016, aprobou o expediente de contratación do devandito anuncio, coas seguintes especificacións: Criterios de adxudicación non avaliables mediante fórmulas (sobre B) Os criterios non avaliables mediante fórmulas valoraranse cun máximo de 49 puntos, de conformidade cos seguintes criterios descritos no apartado 3 do Anexo I do prego administrativo: Criterios avaliables mediante fórmulas (sobre C) Os criterios avaliables mediante fórmulas valoraranse cun máximo de 51 puntos, de conformidade cos seguintes criterios: O orzamento estimado de licitación é de 213.066,10€ (IVA incluído). Serán por conta da empresa adxudicataria. As especificadas no prego de cláusulas administrativas particulares e técnicas. Pontevedra, a 5 de setembro de 2016.—O Deputado delegado.—O Secretario.
SUBVENCIÓNS CONCEDIDAS TRAMITADAS POLO SERVIZO DE COOPERACIÓN
ADMINISTRACIÓN LOCAL — Provincial — Deputación Provincial (Subvencións, 26/01/2016)

De conformidade co establecido no artigo 18 da Lei 38/2003, de 17 de novembro, xeral de subvencións e na base 25ª.16 do orzamento provincial para o ano 2015, publícase relación de subvencións concedidas, tramitadas polo Servizo de Cooperación da Deputación de Pontevedra a finais da última parte do cuarto trimestre de 2015. Pontevedra, a 20 de xaneiro de 2016.—A Presidenta.—O Secretario.
CONTRATO ADMINISTRATIVO RELATIVO Á UTILIZACIÓN DE INSTALACIÓNS PARA CAFETARÍA NO COMPLEXO DEPORTIVO MUNICIPAL “DUNAS DE GAIFAR”
ADMINISTRACIÓN LOCAL — Municipal — Nigrán (Contratos administrativos, 07/01/2016)

a) Organismo: Concello de Nigrán b) Dependencia que tramita el expediente: Departamento de Contratación. c) Número de expediente: 2015/132C Utilización por parte do adxudicatario das INSTALACIÓNS PARA CAFETARÍA NO COMPLEXO DEPORTIVO MUNICIPAL “DUNAS DE GAIFAR” segundo a delimitación que se contén na documentación técnica que figura no expediente.3.1.—O sistema de adxudicación do contrato será o de concurso.3.2.—O único criterio para a adxudicación do contrato é o canon ofertado.22.500,00 Euros. O prazo máximo de duración do contrato será de catro anos a contar dende a firma do contrato. Este prazo non poderá ser prorrogado. — Provisional: 4.000,00 Euros. — Definitiva: 10.000,00 Euros. Concello de Nigrán. Pza. da Constitución 1. Na web www.nigran.org.Perfil do contratante. Ata o último día do prazo de presentación de ofertas. O xerais para contratar coa Administración e en particular os requisitos de solvencia económica e financieira e técnica e profesional que se indican no prego de claúsulas administrativas. — Prazo: 15 días hábiles seguintes á publicación deste anuncio. — Documentación a presentar: A prevista no Prego. — Lugar de presentación: Rexistro Xeral do Concello de Nigrán. Tamén poderán presentarse proposicións por correo na forma prevista na lexislación de contratos do Sector Público. Na Casa Consistorial de Nigrán, ás trece horas do décimo día hábil seguinte (se coincide en sábado aprazarase ó dia hábil inmediato posterior) ó de finalización do prazo de presentación de ofertas. As que se especifican nos pregos de claúsulas administrativas. Nigrán 15 de decembro de 2015.—O Alcalde, Juan A. González Pérez.
EXECUCIÓN DE TÍTULOS XUDICIAIS 95/2016, NOTIFICACIÓN A AUTOESCUELA Y TÉCNICOS CONTABLES SAN GREGORIO, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 14/11/2016)

Fago saber: Que no procedemento EXECUCIÓN DE TÍTULOS XUDICIAIS 95/16, seguidos a instancia de DªMILOUDA DE LA POLA DRONDA fronte á empresa AUTOESCUELA Y TÉCNICOS CONTABLES SAN GREGORIO, S. L., ditouse a seguinte resolución, da que se achega un extracto: “Decreto: Letrada da Administración de Xustiza DªPATRYCJA ANNA RIJA SADIQ.—Vigo, vinteoido de outubro de dos mil dezaséis. Primeiro: Dª MILOUDA DE LA POLA DRONDA presentou demanda de execución de sentenza con data do 3.05.16 e auto de extinción con data do 4.07.16 fronte a AUTOESCUELA Y TÉCNICOS CONTABLES SAN GREGORIO S. L. (Seguen fundamentos de dereito e parte dispositiva). Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a AUTOESCUELA Y TÉCNICOS CONTABLES SAN GREGORIO, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, vinteoito de outubro do dous mil dezaséis.—A Letrada da Administración de Xustiza.
IN407A 2015/166-4. SOLICITANTE UNIÓN FENOSA DISTRIBUCIÓN SA PARA CONSTRUCIÓN DA INSTALACIÓN ELÉCTRICA RET. LMT TUI 803 RÚA DE ANTA NO CONCELLO DE TUI
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 19/02/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 18 de xaneiro de 2016.—O Xefe Territorial, Ignacio Rial Santomé.
MODIFICACIÓN PROVISIONAL DA ORDENANZA FISCAL DO IMPOSTO SOBRE BENS INMOBLES.
ADMINISTRACIÓN LOCAL — Municipal — Redondela (Ordenanzas e Regulamentos, 02/11/2016)

O Concello Pleno, en sesión extraordinaria urxente celebrada o día 18/10/2016 aprobou provisionalmente a modificación da ordenanza fiscal reguladora do Imposto sobre Bens Inmobles. Cumprindo o establecido no Real Decreto lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, o expediente administrativo exponse ao público durante trinta días hábiles contados a partir do seguinte ao da última publicación deste anuncio no Boletín Oficial de Pontevedra, ou no Diario ó que se refire o artigo 17.2 do Real Decreto lexislativo 2/2004. Dentro do prazo citado os interesados e as interesadas debidamente lexitimados, poderán examinar o expediente administrativo e presentar, por escrito, as reclamacións que estimen oportunas. De non presentarse reclamacións, dentro do prazo establecido, entenderanse definitivamente adoptado o acordo, ata entón provisorio, sen necesidade de acordo plenario. DOCUMENTO ASINADO DIXITALMENTE Á MARXE
NOTIFICACIÓN A PATRICIA BARCALA FERREIRO E BRAIS SEÑORÁNS GARCÍA
ADMINISTRACIÓN LOCAL — Municipal — Valga (Outros documentos, notificacións e informacións públicas, 26/04/2016)

De conformidade co disposto polo artigo 112 da Lei 58/2003, do 17 de decembro, Xeral Tributaria e, non sendo posible a notificación persoal ao interesado por causas non imputables á administración, a pesar dos dous intentos realizados esixidos polo citado artigo, polo presente anuncio, cítase ás persoas que de seguido se relacionan para que no prazo de 15 días naturais, contados a partir do seguinte ó da publicación deste anuncio no Boletín Ofical da Provincia, de luns a venres, de 09:00 a 14:00 horas, pasen a retirar persoalmente ou por medio de representante, as notificacións citadas nas oficinas do Concello de Valga. Transcorrido dito prazo sen comparecer, a notificación entenderase producida a tódolos efectos legais dende o día seguinte ao vencemento do prazo sinalado (Art.112.2 Lei 58/2003, xeral tributaria). Valga, a 15 de abril de 2016.—O Alcalde, José María Bello Maneiro.
MODIFICACIÓN ORZAMENTARIA 5/2016
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 08/08/2016)

Por acordo do Pleno de 07 de xullo de 2016 aprobouse inicialmente o expediente de modificación orzamentaria 5/2016, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa, a 20 de xullo de 2016.—O Alcalde, Carlos Iglesias Cores.
FORMALIZACIÓN DO CONTRATO PARA “XESTIÓN DO SISTEMA DE BICICLETAS DE USO PÚBLICO E REPARACIÓN, MANTEMENTO E ATENCIÓN A USUARIOS" DO CONCELLO DE VILAGARCÍA.
ADMINISTRACIÓN LOCAL — Municipal — Vilagarcía de Arousa (Contratos administrativos, 04/11/2016)

En cumprimento do disposto no artigo 154 do Real Decreto Lexislativo 3/2011 do 14 de novembro, polo que se aproba o Texto Refundido da Lei de Contrato do Sector Público, faise pública a formalización do Contrato de Servizos para a Xestión do sistema de bicicletas de uso público e reparación, mantemento e atención a usuarios do Concello de Vilagarcía. a) Organismo: Concello de Vilagarcía de Arousa. b) Dependencia que tramita o expediente: Negociado de Contratación e Patrimonio c) Numero de expediente: CT -7/2016-e d) Dirección de internet do perfil do contratante: www.vilagarcia.es a) Tipo: Administrativo de servizos b) Descrición: Xestión e mantemento do servizo público de préstamo de bicicletas c) Lote: Único. d) CPV (Referencia de nomenclatura): 34430000-0, 50100000-6, 60112000-6 e) Acordo marco: Non procede f) Sistema dinámico de adquisicións: Non procede g) Medio de publicación del anuncio de licitación: Boletín Oficial da Provincia de Pontevedra e Diario Oficial de Galicia. h) Data de publicación do anuncio de licitación: Diario Oficial de Galicia.—04.04.2016 e Boletín Oficial da Provincia de Pontevedra.—08.04.2016 a) Tramitación: ordinaria b) Procedemento: aberto 214.876,03 € Importe neto: 214.876,03 euros. Importe total: 260.000,00 euros. a) Data adxudicación: Xunta de Goberno Local do 4 de xullo de 2016 b) Data formalización do contrato: 11 de xullo de 2016 c) Adxudicatario: Labici Bicicletas Públicas, S. L. d) Nacionalidade: Española e) Importe ou canon de adxudicación: Importe neto 195.000,00 euros. Importe total 235.950,00 € euros. f) Vantaxes da oferta adxudicataria: Oferta economicamente máis vantaxosa Vilagarcía de Arousa, 28 de octubre de 2016.—O Alcalde, Alberto Varela Paz.
CONVOCATORIA DE SOCIEDADES OU ASOCIACIÓNS DE CAZADORES PARA ELECCIÓN DE VOGAIS DO COMITÉ PROVINCIAL DE CAZA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Xefatura Territorial de Pontevedra (Outros documentos, notificacións e informacións públicas, 07/04/2016)

ANUNCIO do 31 de marzo de 2016, da Xefatura Territorial da Consellería de Medio Ambiente e Ordenación do Territorio de Pontevedra, polo que se convocan as sociedades ou asociacións de cazadores para a elección dos vogais titular e suplente representantes das sociedades ou asociacións de cazadores no Comité Provincial de Caza. A Consellería de Medio Ambiente e Ordenación do Territorio ten previsto realizar a próxima convocatoria ordinaria do Comité Provincial de Caza, creado ao abeiro do Decreto 284/2001, do 11 de outubro, polo que se aproba o Regulamento de caza de Galicia (DOG núm.214 do 06.11.2001). A adecuada constitución dos órganos de goberno do Comité Provincial de Caza determina a necesidade de proceder ao nomeamento dos vogais membros do Comité, entre os que se atopan un representante das sociedades ou asociacións de cazadores, con representatividade no ámbito no que estean inscritos (artigo 56.2, letra d), que deberán estar recollidas no Rexistro de Asociacións de Vicepresidencia e Consellería de Presidencia, Administracións Públicas e Xustiza, regulado polo Decreto 276/1997, do 25 de setembro, polo que se crea o Rexistro Central de Asociacións e se regula a organización e funcionamento dos rexistros de asociacións da Comunidade Autónoma de Galicia (DOG núm.194, do 8 de outubro) ou no Rexistro de Asociacións Deportivas regulado mediante o Decreto 85/2014, do 3 de xullo, polo que se aproba o Regulamento do Rexistro de Entidades Deportivas de Galicia (DOG núm.136, do 18 de xullo). Por isto, convócanse todas as sociedades ou asociacións de cazadores inscritas nos anteditos rexistros, o día 28 de abril de 2016, na aula 1 (Planta baixa) do Edificio Administrativo da Xunta de Galicia en Pontevedra, Avenida Fernández Ladreda 43, 36003, Pontevedra, en horario das 16.00 horas en primeira convocatoria e as 16.15 horas en segunda convocatoria, para a elección dos vogais titular e suplente que os represente no Comité, que terá unha limitación temporal dunha hora. Serán requisitos indispensables para poder participar no proceso de elección que o representante da asociación ou sociedade de cazadores presente: Pontevedra, a 31 de marzo de 2016.—A Xefa Territorial, P. S. (Resolución do 19.11.2015), Fatima Soledad Trullenque Drasovean.
IN407A 2016/83-4. SOLICITUDE DE UNIÓN FENOSA DISTRIBUCIÓN, S. A. DE INSTALACIÓN DE LMT BAL 701 CT BEIRÁN (VIGO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 27/06/2016)

Ós efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións por duplicado nesta xefatura territorial, avenida Fernández Ladreda 43, 36003 Pontevedra, no prazo de trinta días, a partir da última publicación ou notificación individual. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacions por razón do disposto no artigo 145 do Real decreto 1955/2000 anteriormente citado. Así mesmo, e no mencionado prazo, poderase examinar nesta xefatura territorial o proxecto da instalación. Finca 1.—Municipio: Vigo; paraxe: Landral; referencia catastral: 54057A132002310000BX; titular: Emilio Alonso Estevez; afeccións: 16,00 m2 de solo para o centro de transformación e 9,65 m2 para liña subterránea. Pontevedra, 6 de maio de 2016.—O xefe territorial, Ignacio Rial Santomé.
PADRÓN OCUPACIÓN VÍA PÚBLICA POSTOS E BARRACAS-MERCADILLO
ADMINISTRACIÓN LOCAL — Municipal — Marín (Recadación, 13/04/2016)

Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de abril e o 6 de xuño de 2016, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mercadiño (Postos e Barracas), relativo a 2ª fracción (2º trimestre ) do 2016. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de maio de 2016, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 2 de maio. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 5 de abril de 2016.—A Alcaldesa-Presidenta, María Ramallo Vázquez.
IN407A 2016/68-4. SOLICITUDE DE UNIÓN FENOSA DISTRIBUCIÓN SA, DE CAMBIO DE APOIO DO CT BERGAZOS II (LALÍN)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 13/05/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 20 de abril de 2016.—O Xefe Territorial, Ignacio Rial Santomé.
EXTRACTO DOS ACORDOS ADOPTADOS POLO PLENO DO CONCELLO DE DATA 19.12.2016.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 28/12/2016)

Expediente Sesión plenaria de 19.12.2016 Ref.13/2016 Trámite Extracto acordos adoptados De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 19.12.2016. ASUNTO RESULTADO APROBACIÓN DO BORRADOR DA ACTA DA SESIÓN ORDINARIA DE 21.11.2016. Aprobado MODIFICACIÓN DO REGULAMENTO DOS MERCADOS MUNICIPAIS DE ABASTOS DO CONCELLO DE PONTEVEDRA. APROBACIÓN INICIAL. Aprobado ORZAMENTO XERAL DO CONCELLO PARA O EXERCICIO 2017. Retirado da orde do día PROPOSTA DE APROBACIÓN DE FACTURA PRESENTADA POR TELEFÓNICA DE ESPAÑA SAU, POR IMPORTE DE 1.958,48 EUROS, MEDIANTE RECOÑECEMENTO EXTRAXUDICIAL DE CRÉDITO. Aprobada COLABORACIÓN DO CONCELLO CO CENTRO ASOCIADO Á UNED. CONSTITUCIÓN DO CONSORCIO UNIVERSITARIO CENTRO ASOCIADO Á UNED DE PONTEVEDRA, E RATIFICACIÓN DOS SEUS ESTATUTOS. Aprobado PROPOSTA DE PRÓRROGA PARA O ANO 2017 DO PLAN MUNICIPAL DE PREVENCIÓN DE CONDUTAS ADITIVAS DO CONCELLO. Aprobado RATIFICACIÓN DA SÚA INCLUSIÓN POR URXENCIA E APROBACIÓN, NO SEU CASO, DA PROPOSICIÓN PRESENTADA POLO GRUPO MUNICIPAL DO BNG PARA DAR APOIO EXPRESO Á ASOCIACIÓN DE VIVENDAS TURÍSTICAS DE GALICIA (AVITURGA). Rexeitada a urxencia COÑECEMENTO DE RESOLUCIÓNS E DECRETOS. Toma coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). Pontevedra, 20.12.2016.—O Secretario Xeral do Pleno, José Luis Mato Rodríguez.
PRÓRROGA DO CONVENIO COLECTIVO DA EMPRESA "QUINTALUMINI, SA".
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 21/04/2016)

Visto o A cordo da Comisión Negociadora da empresa QUINTALUMINI, SA, polo que se prorroga o convenio colectivo actualmente en vigor, ata o 31 de decembro do 2020, subscrito en representación da parte económica, por unha representación da empresa e da parte social polos delegados de persoal, en data 24 de febreiro do 2016. Primeiro.- Dito Acordo foi presentado na Xefatura Territorial de Vigo en data 7 de marzo do 2016. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en perxuizo de terceiros. Primeiro.- Que o artigo 90.2 y 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Disposición adicional segunda do Real Decreto 713/2010, de 28 de mayo, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.-Ordenar a notificación desta Resolución a Mesa Negociadora do mesmo. Valga, a 24 de febrero de 2016 Iniciada la sesión las partes manifiestan su acuerdo de modificar determinados artículos del Convenio relativos a su duración e incrementos salariales Tras un breve debate, las partes acuerdan: Se acuerda igualmente facultar al Letrado Ramon Enrique Tipanquiza Bernaras para la tramitación e inscripción del Convenio. Y en prueba de conformidad se firma la presente en el lugar y fecha indicadas. Vigo, a 06/04/2016.—O Xefe Territorial, Ignacio Rial Santomé.
DH. W36.54562. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN OBRAS NO LUGAR DE VERDEAL, PARROQUIA DE DOMAIO (SAN PEDRO), CONCELLO DE MOAÑA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 21/10/2016)

Traballos de retranqueo de liña de alta tensión de 66 KV “Pontesampaio-CangasII” mediante substitución dun apoio por outros dous, por mor do trazado das obras de conversión do corredor CG-4.1 en autovía, en zona de policía e a unha distancia de 65,74 ml do leito dun regato sen nome, no lugar de Verdeal, parroquia de Domaio, Concello de Moaña. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moaña ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 21 de setembro de 2016.—O xefe da Área de Autorizacións e Concesións, Leticia Noemi Carmen Mariela Puntos Mey.
DH. A36.45806. CONCESIÓN DUN CAUDAL DE AUGA Á COMUNIDADE DE USUARIOS AUGAS DE MONTESALGUEIRAS, NO CONCELLO DE PONTEVEDRA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 21/04/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 31 de marzo de 2016 e como resultado do expediente incoado ó efecto, outorgóuselle á Comunidade de Usuarios Augas de Montesalgueiras unha concesión de 2452,8 m3 anuais de auga que procede de dous mananciais situados no lugar de Regueiriño, na parroquia de Lourizán (Santo André), no concello de Pontevedra, con destino a uso doméstico. Número Expte.: DH. A36.45806 Santiago de Compostela, a 31 de marzo de 2016.—A Xefa do Servizo de Tramitación Técnico-Administrativa do Dominio Público Hidráulico, Juan Nicasio Lucia Yolanda Ramallete Hamama.
DH. W36.55013. SOLICITUDE DE JOSÉ MANUEL GÓMEZ FARIÑA PARA AUTORIZACIÓN DE OBRAS DE PECHE PARCELA, LUGAR NANTES, SANXENXO.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 07/11/2016)

As obras solicitadas consisten na execución de muro de peche da parcela 6009 do polígono 48, en 143 m. de lonxitude con postes de formigón e malla e en 27,5 m. con columnas de pedra e pedra mampostada ou similar (bloques revestidos), deixando libre camino de servidume existente e portalóns de acceso á parcela, a unha distancia mínima de 50 m. do dominio público hidraúlico, no lugar de Buezas, 14 A – Nantes, Sanxenxo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 17 de outubro de 2016.—O xefe da Área de Autorizacións e Concesións, Pelagio Lam Vergeles.
DH. W36.52041. SOLICITUDE DE COPASA AUTORIZACIÓN OBRAS PARA MURO CONTENCIÓN EN ZONA DE DOMINIO PÚBLICO HIDRÁULICO DO NOIRO DO RIO LAGARES PARA RESTABLECEMENTO CAMIÑO E PROTECCIÓN CANALIZACIÓN EXISTENTES, ALTURA DA RÚA BAIONA ESTRADA CAMPOSANCOS, VIGO
XUNTA DE GALICIA — CONSELLERÍA DE MEDIO AMBIENTE, TERRITORIOE INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 28/03/2016)

S. A. de Obras y Servicios COPASA, co CIF A32015844 e enderezo R/ Camiños de Vida–Edif. Witland 3º D, solicita de Augas de Galicia co CIF: Q1500378C, a autorización de obras no lugar de rúa Baiona–Crtra. Camposancos, Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52041. Construción de muro de contención de terras constituído a base de pedra de mampostería de 34 ml de lonxitude e 3,5 m de altura para restablecemento de camiño e protección de canalizacións existentes, en zona de dominio público hidráulico do noiro do río Lagares, á altura da rúa Baiona, estrada de Camposancos, no Concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 17 de febreiro de 2016.—O Xefe da Área de Autorizacións e Concesións, Leonardo Manuel Yongsheng Ramadani Szymczak.
APROBACIÓN INICIAL DOS ORZAMENTOS XERAIS DO EXERCICIO 2016 E INSTITUTO MUNICIPAL DE DEPORTES E CATÁLOGO DE PERSOAL DO CONCELLO
ADMINISTRACIÓN LOCAL — Municipal — Bueu (Presupostos e cadros de persoal, 12/05/2016)

Aprobados inicialmente polo Pleno do Concello de Bueu, en sesión ordinaria de data 2 de maio de 2016, o límite de gasto non financeiro, os orzamentos xerais correspondentes ao exercicio 2016 do Concello de Bueu e do Instituto Municipal de Deportes, así como o plantel e o catálogo de persoal ao servizo do Concello, en cumprimento do disposto no art.169.1 do RD. Lex.2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ó público no departamento de Intervención deste Concello, para que no prazo de quince días hábiles, contados a partir do seguinte da publicación do presente edicto no Boletín Oficial da Provincia, co fin de que durante o mesmo poidan formularse as reclamacións que se consideren oportunas. Bueu, a 4 de maio de 2016.—O Alcalde, Felix Juncal Novas.